CELEX: 62016TA0314
Language: hu
Date: 2018-11-27 00:00:00
Title: T-314/16. és T-435/16. sz. egyesített ügyek: A Törvényszék 2018. november 27-i ítélete – VG kontra Bizottság („A dokumentumokhoz való hozzáférés – 1049/2001/EK rendelet – A Bizottságnak »a vonatkozó egyetértési és a Team Europe-hoz ahhoz való csatlakozásról szóló levél« megszüntetésére irányuló határozatával kapcsolatos dokumentumok és információk – A hozzáférés megtagadása – A magánélet védelmére és az egyének védelmére vonatkozó kivétel – A személyes adatok védelme – 45/2001/EK rendelet – A továbbítás megtagadása – Az Alapjogi Charta 7., 47. és 48. cikke – Szerződésen kívüli felelősség”)

4.2.2019   
            
            
               HU
            
            
               Az Európai Unió Hivatalos Lapja
            
            
               C 44/20
            
         
      A Törvényszék 2018. november 27-i ítélete – VG kontra Bizottság
      (T-314/16. és T-435/16. sz. egyesített ügyek) (1)
      
      ((„A dokumentumokhoz való hozzáférés - 1049/2001/EK rendelet - A Bizottságnak »a vonatkozó egyetértési és a Team Europe-hoz ahhoz való csatlakozásról szóló levél« megszüntetésére irányuló határozatával kapcsolatos dokumentumok és információk - A hozzáférés megtagadása - A magánélet védelmére és az egyének védelmére vonatkozó kivétel - A személyes adatok védelme - 45/2001/EK rendelet - A továbbítás megtagadása - Az Alapjogi Charta 7., 47. és 48. cikke - Szerződésen kívüli felelősség”))
      (2019/C 44/24)
      Az eljárás nyelve: francia
      
         Felek
      
      
         Felperes: VG, MS általános örököseként eljárva (képviselők: kezdetben L. Levi és M. Vandenbussche, később L. Levi ügyvédek)
      
         Alperes: Európai Bizottság (képviselők: F. Clotuche-Duvieusart és A. Simon, később F. Clotuche-Duvieusart, és B. Mongin meghatalmazottak)
      
         Az ügy tárgya
      
      Egyfelől az EUMSZ 263. cikken alapján benyújtott, a Bizottság 2016. február 2-i, valamint április 19-i azon határozatainak megsemmisítése iránti kérelem tárgyában, amelyek elutasították MS-nek a rá vonatkozó dokumentumokhoz való hozzáférés iránti kérelmét, továbbá a Bizottság 2016. június 16-i azon határozatának megsemmisítése iránti kérelem tárgyában, amely elutasította az említett hozzáférésre irányuló kérelemben említett dokumentumokban szereplő, rá vonatkozó személyes adatoknak a részére történő továbbítására irányuló kérelmét, másfelől az MS által az említett hozzáférés és továbbítás megtagadása folytán állítólagosan elszenvedett kár megtérítése iránt az EUMSZ 268. cikk alapján benyújtott kérelem.
      
         Az ítélet rendelkező része
      
      
                  1)
               
               
                  A Törvényszék megsemmisíti az Európai Bizottság 2016. június 16-i azon határozatát, amellyel elutasította MS arra irányuló kérelmét, hogy bizonyos személyes adatokat továbbítson a részére.
               
            
                  2)
               
               
                  A Törvényszék arra kötelezi a Bizottságot, hogy fizessen 5 000 euró összeget VG mint MS általános örököse részére.
               
            
                  3)
               
               
                  A Törvényszék a keresetet ezt meghaladó részében elutasítja.
               
            
                  4)
               
               
                  VG és a Bizottság maguk viselik saját költségeiket.
               
            
         (1)  HL C 63., 2017.2.27.